Fortumo

Fortumo OÜ oli Eesti ettevõte, mis tegeles mobiilitehnoloogiate arendusega.

Ettevõte asutati 2007. aastal, selle peakontor asus Tartus ning allüksused Tallinnas, San Franciscos, Delhis, Singapuris ning Jakartas.

Ettevõte võimaldas digiteenuste osutajatel turundada oma teenuseid mobiilioperaatorite kanalite kaudu ning koguda kasutajatelt mobiilimakseid mobiilioperaatorite ja mobiilsete rahakottide kaudu. Fortumo platvormiga oli ühendatud ligikaudu 280 mobiiloperaatorit ja 20 mobiilset rahakotti 80 riigis.https://fortumo.com/products-local-payments/https://fortumo.com/coverage

2020. aastal omandas ettevõtte 45 miljoni USA dollari eest Londoni börsil noteeritud Boku. Fortumo jätkas Boku grupis tegutsemist eraldiseisva ettevõttena kuni 2022. aasta veebruarini."Eestlaste mobiilimaksete platvorm Fortumo müüdi 45 miljoni dollari eest" Delfi Ärileht, 18. juuni 2020

Tooted
Fortumo makseplatvorm ühendas makseid koguda soovivad digiteenuste osutajad mobiilioperaatoritega ja mobiilsete rahakottidega, mille kasutajad said ostetavate toodete ja teenuste eest tasuda oma mobiiliarve kaudu või mobiilse rahakoti saldoga. Selleks integreeris Fortumo oma platvormi enam kui 280 mobiilioperaatori ja 20 mobiilse rahakoti tehnilise infrastruktuuriga. Digiteenuste osutajatel oli võimalik makseid koguda, lisades oma teenusele veebipõhise makselahenduse, mis toimis nii arvutites, nutitelefonides, tahvelarvutites kui ka nutiteleviisorites.https://fortumo.com/products-local-payments

Makselahenduste kõrval pakkus Fortumo mobiilioperaatoritele ja digitaalsete kaupade ettevõtetele turundusplatvormi, mis võimaldab mobiilioperaatoritel osutada oma kasutajatele odavama hinnaga või tasuta digitaalseid teenuseid.

Fortumo kasutas platvormi arendamiseks peamiselt Java, PostgreSQL ja RabbitMQ tehnoloogiaid.

Kliendid
Fortumo partnerite hulka kuulusid muuhulgas rakendustepoed (Google Play), voogedastusteenused (Amazon, Spotify), mänguarendajad (Epic Games, Tencent), digitaalsed ajalehed (Schibsted) ja transpordiettevõtted (EasyPark).https://telecomdrive.com/fortumo-builds-amazon-prime-bundling-solution-for-indias-jio/https://www.retailnews.asia/spotify-to-offer-carrier-billing-to-telkomsel-ais-and-dtac-subscribers-via-fortumos-payments-api/https://appdevelopermagazine.com/epic-games-partners-with-fortumo-to-launch-carrier-billing/https://www.thefastmode.com/services-and-innovations/12048-tencents-joox-fortumo-enable-direct-carrier-billing-for-indosat-ooredoo-3-and-smartfren-customershttps://arcticstartup.com/schibsted-fortumo-carrier-billing/https://www.thefastmode.com/technology-solutions/14093-easypark-fortumo-expands-carrier-billing-for-digital-parking-services-to-slovenia

Investorid
2013. aastal teatas ettevõte riskikapitali kaasamisest. Ettevõtte omanikeringiga liitusid 10 miljoni USA dollari suuruse tehingu tulemusena riskikapitaliettevõtted Intel Capital ja Greycroft Partners. 2020. aastal väljusid riskikapitaliettevõtted ja Fortumo varasem osanik Mobi Solutions ettevõtte osanike ringist, kui ettevõtte uueks omanikuks sai Boku. 2022. aasta veebruaris ühines Fortumo meeskond Boku grupiga. https://polaris.brighterir.com/public/boku/news/rns_19/story/xplyj3whttps://digipro.geenius.ee/rubriik/uudis/fortumo-on-nuud-minevik-ettevote-tegutseb-edaspidi-boku-estonia-nime-alt/

Auhinnad
 2009 – Mobile Monday Peer Awardsi finalist
 2009 – parima Skandinaavia idufirma auhind
 2011 – Ettevõtluse Auhinna konkursi aasta ettevõte ja aasta eksportöör
 2012, 2011 ja 2010 – parim Tartu ettevõte
 2013 – innovaatilise ärimudeli auhind Meffy'si konkursil
 2014 – Ameerika Eesti Kaubanduskoja innovatsiooniauhind

Viited

Välislingid
Ettevõtte koduleht
Ettevõtte blogi

Kategooria:Tartu ettevõtted
Kategooria:Infotehnoloogiaettevõtted
Kategooria:Tartu endised ettevõtted